FIFA JCh-2018’ning eng yaxshi ishtirokchilariga beriladigan mukofotlarni taqdim qildi

FIFA Rossiyada o‘tadigan jahon chempionati ishtirokchilariga beriladigan individual mukofotlarni taqdim qildi.  
Bu mukofotlar an'anaviy ravishda musobaqaning eng yaxshi darvozaboniga beriladigan “Oltin qo‘lqop”, eng yaxshi o‘yinchisiga beriladigan “Oltin to‘p”, eng yaxshi to‘purarga beriladigan “Oltin butsa”, eng yaxshi yosh o‘yinchi va eng yaxshi murabbiy uchun beriladigan mukofotlardan iborat.
2014 yilda Braziliyada o‘tgan avvalgi jahon chempionatida eng yaxshi o‘yinchi argentinalik Lionel Messi, eng yaxshi to‘purar kolumbiyalik Xames Rodriges, eng yaxshi darvozabon nemis Manuel Noyyer, eng yaxshi yosh o‘yinchi fransuz Pol Pogba va eng yaxshi murabbiy Gollandiya terma jamoasi murabbiyi Lui van Gal bo‘lgandi.